CELEX: 62012FA0022
Language: el
Date: 2013-12-12 00:00:00
Title: Υπόθεση F-22/12: Απόφαση του Δικαστηρίου Δημόσιας Διοίκησης (πρώτο τμήμα) της 12ης Δεκεμβρίου 2013 — Hall κατά Επιτροπής και CEPOL (Υπαλληλική υπόθεση — Αποζημίωση — Οικογενειακά επιδόματα — Επίδομα συντηρούμενου τέκνου — Σχολικό επίδομα — Τέκνα της συζύγου του προσφεύγοντος τα οποία δεν συγκατοικούν με το ζεύγος — Προϋποθέσεις χορηγήσεως)

8.2.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 39/28
            
         Απόφαση του Δικαστηρίου Δημόσιας Διοίκησης (πρώτο τμήμα) της 12ης Δεκεμβρίου 2013 — Hall κατά Επιτροπής και CEPOL
   (Υπόθεση F-22/12) (1)
   
   (Υπαλληλική υπόθεση - Αποζημίωση - Οικογενειακά επιδόματα - Επίδομα συντηρούμενου τέκνου - Σχολικό επίδομα - Τέκνα της συζύγου του προσφεύγοντος τα οποία δεν συγκατοικούν με το ζεύγος - Προϋποθέσεις χορηγήσεως)
   2014/C 39/50
   Γλώσσα διαδικασίας: η αγγλική
   
      Διάδικοι
   
   
      Προσφεύγων: Mark Hall (Petersfield, Ηνωμένο Βασίλειο) (εκπρόσωποι: L. Levi και M. Vandenbussche, δικηγόροι)
   
      Καθών: Ευρωπαϊκή Επιτροπή (εκπρόσωποι: J. Currall και D. Martin) και Ευρωπαϊκή Αστυνομική Ακαδημία (CEPOL) (εκπρόσωπος: F. Bánfi)
   
      Αντικείμενο
   
   Αίτημα ακυρώσεως των αποφάσεων με τις οποίες απορρίφθηκε η αίτηση του προσφεύγοντος περί χορηγήσεως του επιδόματος συντηρούμενου τέκνου και του σχολικού επιδόματος για τα τρία τέκνα της συζύγου του για το διάστημα κατά το οποίο τα τέκνα αυτά ζούσαν ακόμη στις Φιλιππίνες.
   
      Διατακτικό
   
   Το Δικαστήριο Δημόσιας Διοίκησης αποφασίζει:
   
               1)
            
            
               Απορρίπτει ως απαράδεκτη την προσφυγή καθόσον στρέφεται κατά της Ευρωπαϊκής Αστυνομικής Ακαδημίας.
            
         
               2)
            
            
               Ακυρώνει τη σιωπηρή απόφαση της 25ης Μαρτίου 2011 και τη ρητή απόφαση της 11ης Ιουλίου 2011 της Ευρωπαϊκής Επιτροπής, με τις οποίες απορρίφθηκε η αίτηση περί χορηγήσεως του επιδόματος συντηρούμενου τέκνου και του σχολικού επιδόματος για τα τρία τέκνα της συζύγου του M. Hall, για το διάστημα κατά το οποίο τα τέκνα αυτά κατοικούσαν ακόμη στις Φιλιππίνες.
            
         
               3)
            
            
               Απορρίπτει την προσφυγή κατά της Ευρωπαϊκής Επιτροπής κατά τα λοιπά.
            
         
               4)
            
            
               Η Ευρωπαϊκή Επιτροπή φέρει τα δικαστικά έξοδά της και τα δικαστικά έξοδα του M. Hall.
            
         
               5)
            
            
               Καταδικάζει τον M. Hall στα δικαστικά έξοδα της Ευρωπαϊκής Αστυνομικής Ακαδημίας.
            
         
      (1)  EE C 138 της 12.05.2012, σ. 35.